बॉलीवुड एक्टर टाइगर श्रॉफ आखिरी बार फिल्म स्टूडेंट ऑफ द ईयर 2 में नजर आए थे। इस फिल्म से उनके साथ अनन्या पांडे और तारा सुतारिया ने बॉलीवुड में डेब्यू किया था। फिल्म में टाइगर डांस के अलावा जबरदस्त एक्शन करते देखा गया था। हाल ही में एक्टर ने एक वीडियो शेयर किया है, जिसमें वो 200केजी के डेडलिफ्ट करते दिखाई दे रहे हैं।
बॉलीवुड एक्टर टाइगर श्रॉफ ने ये वीडियो अपने इंस्टाग्राम पर शेयर किया है। जिसमें वो जिम में 200 केजी के डेडलिफ्ट करते दिखाई दे रहे हैं। इस वीडियो को शेयर करते हुए उन्होंने लिखा- 'काफी समय से इसके लिए मैं मेहनत कर रहा हूं।..200 केजी. ऐसा करके खुद को काफी हल्का महसूस कर रहा हूं जैसे हाई स्कूल में करता था। सिर्फ मनुष्य'। इस वीडियो को शेयर करते ही फैंस लगातार लाइक और कमेंट कर रहे हैं।
वहीं एक्टर ईशान खट्टर ने भी इस वीडियो पर कमेंट कर उन्हें सुपर ह्यूमन बताया है। ईशान खट्टर के इस कमेंट पर टाइगर श्रॉफ ने जवाब देते हुए कहा-हाहाहा भाई तुम्हारे हिसाब से। बता दें कि टाइगर श्रॉफ के इस वीडियो को अब तक 14 लाख से ज्यादा लोगों ने देखा है।
फिटनेस के अलावा टाइगर अपने एक्शन के लिए भी काफी पॉपुलर हैं। फिल्म हीरोपंती से बॉलीवुड में डेब्यू करने वाले टाइगर अपनी फिटनेस को लेकर काफी मेहनत करते हैं। वर्क फ्रंट की बात करें तो एक्टर इस साल यशराज की फिल्म वॉर में एक्टिंग करते नजर आएंगे।
फिल्म में उनके अपोजिट ऋतिक रोशन मुख्य भूमिका में दिखाई देंगे। अब तक रिलीज फिल्म का टीजर लोगों को बेहद पसंद आया था। फिल्म में दोनों एक्टर के साथ वाणी कपूर मुख्य भूमिका में दिखाई देंगी। फिल्म इसी साल 2 अक्टूबर को रिलीज होने वाली है।
Bollywood और TV News in Hindi के लिए देखें Times Now Hindi का बॉलीवुड सेक्शन। देश और दुनिया की सभी खबरों की ताजा अपडेट के लिए जुड़िए हमारे FACEBOOK पेज से।